Izvor: Davor Puklavec/PIXSELL, Ilustracija

Izvanredna uprava Agrokora objavila je revidirane konsolidirane rezultate grupe Agrokor i Agrokora d.d. za 2017. godinu, priopćeno je iz koncerna.

U osvrtu na troškove izvanredne uprave i poslovanja Agrokora d.d. navodi se da izvanredna uprava nastavlja upravljati pratećim troškovima operativnog poslovanja koji su izravno vezani uz različite centralizirane usluge koje se pružaju svim članicama Grupe. Također se napominje kako su troškovi poslovanja iskazani bez PDV-a.

VEZANA VIJEST Izvanredna uprava objavila revidirane rezultate za 2017.

Po podacima iz izvješća, ukupan trošak savjetnika u ožujku je za 1,6 milijuna kuna veći nego u veljači i iznosio je 27,26 milijuna kuna. Najveći dio troškova savjetnika odnosi se na troškove restrukturiranja, koji u ožujku iznose 14,5 milijuna kuna.

Od ulaska izvanredne uprave u Agrokor, odnosno 10. travnja 2017. do kraja ožujka ove godine, ukupni su troškovi Agrokora d.d., što uključuje i naknade povjereniku te plaće i nagrade zaposlenima, potom troškove savjetnika, revizorske i porezne usluge te režijske troškove i sl., iznosili 580,5 milijuna kuna. Od toga se najveći dio, 321,38 milijuna kuna, odnosi na troškove savjetnika u tom razdoblju.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.